b'\n_START_ARTICLE_\nAhmad Nordin Zakaria\n_START_SECTION_\nPendidikan dan kerjaya\n_START_PARAGRAPH_\nBeliau menerima pendidikan awal di Sekolah Melayu Bandar Pasir, Kelantan (1931 \xe2\x80\x93 1935) dan berlajar gaya pos jurusan perakaunan dan undang-undang anjuran Chartered Institute of Secretaries, Australia (1961-62)._NEWLINE_Antara kerjaya beliau ialah Pegawai Kewangan Negeri Pahang (1961); Penolong Ketua Setiausaha Kementerian Kewangan Malaysia (1963)\xc2\xa0; Timbalan Pengarah Kewangan, Kementerian Kewangan Malaysia (1965)\xc2\xa0; Pengarah Belanjawan, Kementerian Kewangan Malaysia (1968)\xc2\xa0; Timbalan Ketua Setiausaha Perbendharaan, Kementerian Kewangan Malaysia, (1972 \xe2\x80\x93 1976)\xc2\xa0; Ketua Audit Negara (1976 \xe2\x80\x93 1986) dan Pengerusi Jawatankuasa Penyiasat Skandal MBF 1984._NEWLINE_Antara kejayaan beliau ialah mengawal peruntukan tahunan bagi melaksanakan Rancangan Lima Tahun Malaysia ketika menjadi Pengerusi Jawatankusa Pengawalan peruntukan Rancangan Lima Tahun Malaysia. Beliau turut melaksanakan proses pembaharuan dalam sistem belanjawan dan perakaunan dalam sektor awam.\n_START_SECTION_\nPenghargaan\n_START_PARAGRAPH_\nAntara penghargaan yang diterimanya ialah Anugerah Darjah Dato\xe2\x80\x99 Pauka Setia Mahkota Kelantan (DPSK) yang membawa gelaran Dato\xe2\x80\x99(1972)\xc2\xa0; Anugerah Darjah Seri Paduka Mahkota Kelantan (SPMK) (1986)\xc2\xa0; Anugerah Darjah Panglima Setia Mahkota (PSM) yang membawa gelaran Tan Sri (1979) dan Anugerah Ijazah Doktor Kehormat Undang-Undang daripada Universiti Malaya (1984).'